CELEX: 32004R1819
Language: sl
Date: 2004-10-20 00:00:00
Title: Uredba Komisije (ES) št. 1819/2004 z dne 20. oktobra 2004 o odstopanju od Uredbe (ES) št. 1342/2003 glede obdobja za obravnavo za izdajo nekaterih izvoznih dovoljenj za žita, riž in žitne proizvode

21.10.2004   
            
            
               SL
            
            
               Uradni list Evropske unije
            
            
               L 320/13
            
         
      UREDBA KOMISIJE (ES) št. 1819/2004
   z dne 20. oktobra 2004
   o odstopanju od Uredbe (ES) št. 1342/2003 glede obdobja za obravnavo za izdajo nekaterih izvoznih dovoljenj za žita, riž in žitne proizvode
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti členov 9(2) 18 Uredbe,
   ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (2), in zlasti členov 10(2) in 19 Uredbe,
   ob upoštevanju naslednjega:
   
               (1)
            
            
               Člen 8(1) Uredbe Komisije (ES) št. 1342/2003 z dne 28. julija 2003 o posebnih podrobnih pravilih za uporabo sistema uvoznih in izvoznih dovoljenj za žita in riž (3) določa, da se izvozna dovoljenja za proizvode iz navedenega odstavka izdajo tretji delovni dan po vložitvi zahtevkov, če Komisija medtem ne uvede kakšnih posebnih ukrepov.
            
         
               (2)
            
            
               To obdobje za obravnavo se uporablja za izvozna dovoljenja, za katera je znesek nadomestila enak nič in tudi za tista, za katera je znesek nadomestila večji od nič. Ob upoštevanju preskrbe Skupnosti z žiti in rižem za tržno leto 2004/2005 je treba povečati pretok izvoza žit in riža, še zlasti tistega, ki se odvija na ravni cen na svetovnem trgu.
            
         
               (3)
            
            
               V teh primerih je treba začasno odložiti obdobje za obravnavo v trajanju treh dni za izvozna dovoljenja za žita, riž in nekatere žitne proizvode, katerih, vključno z morebitnim korektivnim zneskom, znesek nadomestila je enak nič.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   Z odstopanjem od prvega pododstavka člena 8(1) Uredbe (ES) št. 1342/2003 se izvozna dovoljenja za proizvode iz navedenega pododstavka izdajajo na dan vložitve zahtevka, kadar je znesek nadomestila enak nič.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. oktobra 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 270, 21.10.2003, str. 78.
   
      (2)  UL L 270, 21.10.2003, str. 96.
   
      (3)  UL L 189, 29.7.2003, str. 12. Uredba, kakor je bila nazadnje spremenjena z Uredbo (ES) št. 1092/2004 (UL L 209, 11.6.2004, str. 9).